29/01/2015 | Administración LocalMunicipal
Arteixo
Persoal
Anuncio de “Convocatoria e proceso de provisión do posto de xefatura de seguridade cidadá”

Ref.: CG/mv/15 É obxecto da presente a aprobación da convocatoria restrinxida por promoción interna e regulación das bases específicas para provisión, polo sistema de libre designación, do posto de xefatura de seguridade cidadá do Concello de Arteixo, de conformidade ao contido da RPT en vixencia e segundo o establecido no artigo 78 e seguintes da Lei 7/2007, de 12 de abril, do Estatuto Básico do Empregado Público e ao abeiro do artigo 39 e seguintes do Real Decreto 364/1995, de 10 de marzo, polo que se aproba o regulamento de provisión de postos de traballo así como no artigo 16 do Decreto 93/1991, de 20 de marzo, do regulamento da provisión de postos de traballo da Comunidade Autónoma Galega, que contempla a posibilidade de proveer polo sistema de libre designación postos de traballo da Comunidade Autónoma Galega, que contempla a posibilidade de proveer polo sistema de libre designación postos de traballo existentes na correspondente RPT. De conformidade á Relación de postos de traballo en vixencia, as características do posto son: OBSERVACIÓNS: (S)= Singularizado; (NS)= Non singularizado; (1): Flexibilidade horaria; (2) Adicación exclusiva; (3) Especialización; (4) Turnicidade, nocturnidade e outros especiais O posto de Xefatura de Área de Seguridade Cidadá dependerá xerárquicamente do Concelleiro de Seguridade Cidadá e englobará tanto a xefatura operativa do Corpo de Policia Local como de Protección Civil. Consecuentemente, o desempeño deste posto implicará o exercicio das seguintes funcións, principalmente: · Con respecto á Policía Local as establecidas para a escala executiva na Lei 4/2007 de Coordinación de Policía locais de Galicia · Programación e planificación da seguridade nos eventos municipais de gran importancia, actividades de pública concurrencia ou casos de emerxencias meteorológicas ou similares · Coordinación dos servizos das diferentes unidades · Asignación de medios e recursos atendento ás particularidades do servizo a realizar · Progamación de actuacións preventivas e organización de operativos relacionados coa seguridade cidadá En concordancia coa lexislación citada no punto primeiro, o nomeamento do Xefe de Seguridade Cidadá efectuarase pola Alcaldía polo sistema de libre designación, dacordo aos principios de igualdade, mérito e capacidade tras convocatoria pública na que poderán participar funcionarios de carreira que posúan os requisitos esixidos para o seu desempeño segundo a vixente RTP do Concello de Arteixo. En canto ao requisito de pertenza aos Corpos e Escalas da Administración deste Concello ao que figura adscrito o posto anunciado, considérase que, aos únicos efectos desta convocatoria, cúmpleno aqueles funcionarios que pertenzan ao Corpo e Escala e reúnan os requisitos de titulación e demais que sinala a RPT. a. As instancias solicitando tomar parte no proceso selectivo dirixiranse ao Sr. Alcalde-Presidente do Concello de Arteixo, presentándose preferentemente no REXISTRO XERAL do mesmo. Igualmente poderán presentarse na forma prevista no artigo 38 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común, na redacción dada pola Lei 4/99. O prazo de presentación de instancias será de 20 días naturais contados a partir do seguinte ao da publicación do anuncio do proceso de provisión no DOGA, toda vez se teñan publicadas as bases reguladoras no BOP de A Coruña, no taboleiro de edictos da Corporación, así como complementariamente na web municipal. b. A instancia irá inexcusablemente acompañada da seguinte documentación: - Fotocopia cotexada do DNI - Certificado do fedatario público do Concello de Arteixo, no que se acrediten os requisitos de acceso - Unha currícula, na que se recolleran tódolos méritos profesionais e académicos que se desexe, acompañados de copia cotexada dos mesmos, dentro do prazo de presentación de instancias Polo Departamento de Persoal municipal, transcurrido o prazo de presentación de solicitudes, examinaranse tódalas presentadas e evacuará informe relativo ao cumprimento polos interesados dos requisitos esixidos para o desempeño do posto, que remitirá a Alcaldía-Presidencia do Concello de Arteixo xunto coas instancias e documentación presentadas, no prazo máximo de cinco días hábiles. A presente convocatoria resolverase por Decreto de Alcaldía-Presidencia que se publicará no BOP. Esta convocatoria e as bases específicas reguladoras serán publicadas nos correspondentes boletíns oficiais. Estas bases, a súa convocatoria e cantos actos administrativos deriven das mesmas, poderán ser impugnadas polos interesados nos casos e na forma establecidos pola Lei de Réxime Xurídico das Administracións Públicas e do Procedemento Administrativo Común. Arteixo, 13 de xaneiro de 2015 O ALCALDE-PRESIDENTE Por delegación, Decreto nº 989/2011 Asdo.: José María Sánchez Novo Concelleiro de Persoal e Réxime Interior